Vedlegg C

Mulighetsstudie

«PXXXX Prosjektnavn»

**Skjerming av informasjon i dokumentet**

Det er utsteders ansvar at riktig hjemmel anvendes, og følgende hjemler er de mest vanlige: Dokumentet kan unntas offentlighet (UO), eksempelvis på bakgrunn av konkurranse-/økonomiske årsaker:

* *Unntatt offentlighet etter offentleglova: ofl § 13.1 jf. fvl § 13.1.2*

Forøvrig kan informasjonen i dokumentet graderes BEGRENSET eller høyere, og da skal dokumentet punktgraderes:

* *Gradert informasjon, unntatt offentlighet iht. sikkerhetsloven §§ 5-3 og 5-4, jf. offentleglova § 13, 1.ledd.*

Eventuelt så kan informasjonen skjermes med FORTROLIG eller høyere:

•*Unntatt offentlighet iht. beskyttelsesinstruksen §§ 2 og 3 og offentleglova § 13, 1.ledd jf. forvaltningsloven § 13, 1.ledd*

**Endringslogg for mal for Mulighetsstudie**

**Dette er FDs endringslogg for mulighetsstudie-malen. Loggen skal fjernes og erstattes med teksten ”Denne siden er blank” i den endelige versjonen som fremsendes.**

|  |  |  |  |
| --- | --- | --- | --- |
| **Versjon** | **Dato** | **Beskrivelse av endring** | **Godkjent av** |
| *1.0* | *17.12.2019* | *Ny mal for mulighetsstudie til KVU* |  |
| *1.1* | *21.06.2024* | *Revidert mal vedlegg C iht ny veileder for konspetfasen* | *FD* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

*< Denne siden er blank >*

**Føringer for utarbeidelse av mal for mulighetsstudiet:**

Formål og beskrivelse for hvert kapittel/punkt samt forenklinger er beskrevet i grå bokser under hvert punkt. De grå boksene fjernes i endelig versjon som oversendes beslutningstaker.

Hvis kapitler eller punkter i vedlegget ikke fylles ut, skal punktene ikke fjernes. Skriv en kort begrunnelse for hvorfor kapittelet eller punktet ikke svares ut, slik at beslutningstaker ser at det er gjort en vurdering. På den måten unngår man uklarheter og spørsmål om noe er uteglemt eller ikke hensyntatt.

Sørg for at vedlegget fremstår helhetlig med god sammenheng og en rød tråd. Bruk kort, enkelt og konsist språk. Vær bevisst på målgruppen det skrives for og bruk figurer og tabeller for å forenkle og synliggjøre budskapet for beslutningstaker. Unngå unødvendige detaljer og fyllord – dette kan bidra til at budskapet kommer dårligere frem.

**Mulighetsstudien** utarbeides basert på problembeskrivelse, behovsanalyse, mål og rammebetingelser.

*Formålet* med mulighetsstudien er å fange opp alle konseptuelt forskjellige alternativer som løser det observerte problemet slik at samfunns- og effektmål kan oppnås. Konsekvensene og virkningene skal ikke beskrives ikke i mulighetsstudie. Dette utredes i alternativanalysen.

Hvis konseptet allerede foreligger, vil metoden i mulighetsstudiet fortsatt benyttes. Mulighetsstudiet vil da ta for seg drøfting av ulike varianter innenfor gjeldende konsept. Se veileder s XX ref Rundskriv 108/23 pkt 12 Unntak, for nærmere beskrivelse av utredninger der det kun er varianter av ett konsept som kan tas videre til alternativanalysen. Et eventuelt unntak skal være godkjent og må begrunnes.  
  
Se kapittel om mulighetsstudiet i veileder for konseptfasen, for nærmere beskrivelse av metode og eksempler.

Hvis konseptet er gitt i oppdrag eller utredningen har ledet frem til bare ett konsept, benyttes følgende overskrift i kapittelet for mulighetsstudiet:

2. Definer og utforsk mulighetsrommet

3. Identifiserte varianter

4. Justering og grovsiling av varianter

5. Oppsummering av identifiserte varianter

Ved investeringstiltak som omfatter både materiell og EBA, anbefales det å gjøre separate mulighetsstudier. Dette kan gjøres i hvert sitt vedlegg.

Det er ikke alltid det er formålstjenlig å bruke firetrinnsanalysen som er beskrevet i veileder. Hvis andre metoder er mer hensiktsmessig for den aktuelle utredningen, kan disse benyttes. Begrunn valg av metode i mulighetsstudiet.

Hvis man underveis i mulighetsanalysen blir klar over at rammebetingelsene har formuleringer som hindrer gode alternativ fra å oppnå effektmålene, bør rammebetingelsene revideres før man går videre. Dette skal avklares med ODG og PE.

Forenkling: For mindre omfattende utredninger som eks. erstatning av eksisterende materiell og/eller EBA samt videreføring, bør vedlegge C likevel benyttes som arbeidsverktøy for å sikre at metoden følges (eks forenklet og minimumsanalyse). Deretter oppsummeres mulighetsstudien kortfattet i hoveddokumentet. Kompleksiteten og omfang av utredningen vil avgjøre om vedlegg C er nødvendig for å dokumentere utarbeidelse av mulighetsstudien.

**Innhold**

[1 Innledning 6](#_Toc159956429)

[2 Definer og utforsk mulighetsrommet 6](#_Toc159956430)

[3 Lage konsepter 6](#_Toc159956431)

[3.1 Nullalternativet 7](#_Toc159956432)

[3.2 Tiltak som reduserer etterspørsel etter kapasiteten 7](#_Toc159956433)

[3.3 Tiltak som sikrer mer effektiv utnyttelse av eksisterende kapasitet 8](#_Toc159956434)

[3.4 Tiltak som fører til mindre investeringer, ombygginger og oppgraderinger 8](#_Toc159956435)

[3.5 Tiltak som fører til store nyinvesteringer 8](#_Toc159956436)

[4 Justering og grovsiling av konsepter 8](#_Toc159956437)

[5 Oppsummering av identifiserte alternativer 9](#_Toc159956438)

[5.1 Alternativer som utredes videre 9](#_Toc159956439)

[5.2 Alternativer som ikke utredes videre 9](#_Toc159956440)

# Innledning

Mulighetsstudien vil omfatte følgende punkter:

# Definer og utforsk mulighetsrommet

De mest sentrale rammene for definering av mulighetsrommet, settes i de strategiske målene og rammebetingelsene. Disse kapitlene gir en naturlig avgrensning av hva det er relevant å vurdere i mulighetsstudien. I tillegg vil det ofte være føringer i oppdraget til utredningen som det er nødvendig å ta hensyn til.

1. Identifiser de ytre grensene for mulighetsrommet for å sette en ramme for å utforme de ulike alternativene.

2. Identifiser mulighetsdimensjoner rettet mot egenskaper som påvirker virkningene av tiltakene (se figur 9 i veileder under mulighetsstudiet).

2. Utforsk det identifiserte mulighetsrommet – kreativt arbeid. Viktig med åpen og bred tilnærming i arbeidsprosessen. Unngå føringer og begrensninger.

# Lage konsepter

Alternative konsepter skal være prinsipielt ulike måter å løse problemet på. Konseptene skal løse det observerte problemet, dekke behovene og oppfylle betingelser og mål.

Utarbeid konkrete konsepter. Det er ofte lurt å begynne i endepunktene av skalaene ved å identifisere minimumsløsninger som gir begrenset måloppnåelse til lave kostnader og maksimumsløsninger som gir full måloppnåelse. Deretter bør en rekke andre alternativer vurderes langs de ulike dimensjonene identifisert i steget beskrevet ovenfor.

Mulighetsanalysen skal gjennomføres som en grovanalyse for å sortere alternativer og filtrere bort det dårligste og eventuelt alternativer som ligner på hverandre.

Eksempel 1:

Behovet som skal dekkes er «taktisk lufttransport». I tillegg til nullalternativet, som innebærer en videreføring av dagens løsning uten tiltak, kan et mulig konsept være å se på bruk av helikoptre i stedet for transportfly, eller en kombinasjon av disse. En variant over samme hovedtema kan være at vi bør vurdere å inngå et flernasjonalt samarbeid eller offentlig privat partnerskap (OPP), som innebærer at vi ikke anskaffer en egen kapasitet, men gjennom samarbeid etablerer en felles ressurs og deler drift og operatørkostnader. En tredje mulighet kan være en kombinasjon av gjenbruk, flernasjonalt samarbeid/OPP og supplerende anskaffelser.  
  
Eksempel 2:

Fremtidig behov for undervannsbåtkapasitet, og alternative løsninger for hvordan behovene kan ivaretas. Nullalternativet er å opprettholde dagens løsning uten større investeringer. Et annet konsept er videreføring av undervannsbåt som kapasitet (kan innebære omfattende oppgraderinger av eksisterende ubåter, eller nyanskaffelse av ubåt). Et slikt konsept kan også ha varianter over samme hovedtema ved å inngå et flernasjonalt samarbeid som innebærer at vi ikke anskaffer en egen kapasitet, men igjennom samarbeid etablerer en felles ressurs og/eller deler drift og operatørkostnader. Et tredje konsept kan være å se på alternativer til undervannsbåt (erstatning for bortfall av undervannsbåtkapasitet). Dette kan for eksempel gjøres ved å øke tilgjengeligheten på eksisterende materiell, gjøre eksisterende materiell mer robust ved økt våpen- og sensorkapasitet, samt anskaffelse av materiell som gir økt luftbåren sensorkapasitet.   
  
Eksempel 3:

Behovet som skal dekkes er EBA til maritime patruljefly. Alternativene kan være knyttet til hvor mange av flyene som til enhver tid skal stå lagret inne i et kost-nytte perspektiv og hvor store arealer som kreves til vedlikehold. Det kan være ulike former for fremskaffelse; offentlig , privat partnerskap eller å bygge selv.  
  
Alternativene skal beskrives på en konsis og kortfattet måte. Det kan være hensiktsmessig å inkludere en beskrivelse av hvordan arbeidet ble gjennomført. Her er det viktig at prosjektmedarbeiderne er kreative og tenker funksjonelle behov fremfor å fokusere utelukkende på allerede foreslåtte løsninger. Det kan være hensiktsmessig å bruke en sammensatt gruppe der kreativitet og nytenking er i fokus.

Tekst …

## Nullalternativet

Nullalternativet er en beskrivelse og tallfesting av dagens situasjon og forventet utvikling, inkludert nødvendige kostnader for forsvarlig videreføring av dagens situasjon. Nullalternativet skal inkludere tiltak som er vedtatt i Stortinget eller har fått bevilgning – altså selv om de ennå ikke er realisert.

Nullalternativet er sammenligningsgrunnlaget (referansebanen) for å beskrive og tallfeste virkninger av tiltakene som analyseres.  
Det skal gis en beskrivelse på lik linje med de resterende alternativene slik at de er sammenliknbare.

Hvis levetiden til nullalternativet er så kort at det må foretas en levetidsforlengelse for å kunne sammenligne bør dette alternativet etableres som et Null+ alternativ. Null+ alternativet bør ikke inneholde videreutvikling for å oppfylle nye behov, kun for å kunne fortsette å operere som i dag.

Tekst …

## Tiltak som reduserer etterspørsel etter kapasiteten

Drøft tiltak som innebærer å endre Forsvarets tilnærming, slik at problemet blir redusert. Det kan ved en slik tilnærming oppstå nye og andre problemer som da må løses på andre måter enn det som er grunnlag for dette tiltaket.

Tekst …

## Tiltak som sikrer mer effektiv utnyttelse av eksisterende kapasitet

Drøft mulighet for endret utnyttelse av eksisterende kapasitet. Dette kan innebære enkelte endringer eller tilleggsfunksjonalitet som må anskaffes, men i hovedsak er det mest snakk om organisatoriske tiltak.

Andre tiltak det kan være aktuelt å diskutere, er muligheten for internasjonalt samarbeid, totalforsvaret…..

Tekst …

## Tiltak som fører til mindre investeringer, ombygginger og oppgraderinger

Drøft mindre oppgraderinger og investeringer som forbedringstiltak og omfordeling av eksisterende kapasitet.  
  
Andre tiltak det kan være aktuelt å diskutere, er muligheten for å leie i stedet for å eie, leasing og Offentlig Privat Partnerskap (OPP).

Tekst …

## Tiltak som fører til store nyinvesteringer

Drøft full investering i ny kapasitet for å løse det identifiserte problemet og sikre at behovet til Forsvaret og samfunnet blir dekket og ønsket effekt oppnås. Det kan være mer enn ett tiltak som kan være aktuelt å beskrive dersom de er konseptuelt forskjellige.

Tekst …

# Justering og grovsiling av konsepter

Alternativene i det definerte mulighetsrommet må siles for å kunne sitte igjen med de mest relevante. Det skal minimum være igjen et nullalternativ og to alternativ. Alternativene skal så langt det er mulig være innenfor rammebetingelsen. Alternativene bør være forskjellige i graden av måloppnåelse.

Det viktigste er å gjennomføre en rasjonell, objektiv og analytisk god utredning basert på tverrfaglig innsikt og forståelse. Vurderingene for sortering av alternativer skal være dokumentert og etterprøvbar.

Tekst …

Tabell 4‑1 Eksempel på vurdering av alternativer opp mot absolutte rammebetingelser. Nullalternativet og alternativ 2 bør tas med videre til alternativanalysen

|  |  |  |  |  |  |  |
| --- | --- | --- | --- | --- | --- | --- |
| **Ramme-betingelser** | **Beskrivelse** | **Klassifikasjon  (om ønskelig)** | **Null-alternativ** | **Alternativ 1** | **Alternativ 2** | **Alternativ 3** |
| 1 | Skal kunne overvåke en radius på minimum 500 nautiske mil |  |  |  |  |  |
| 2 | Skal som et minimum kunne engasjere mål på en avstand av 100 nautiske mil |  |  |  |  |  |
| 3 | xxxxx |  |  |  |  |  |
| 4 |  |  |  |  |  |  |
| n |  |  |  |  |  |  |
| Bør n |  |  |  |  |  |  |

|  |  |
| --- | --- |
| Alternativet oppfyller rammebetingelsene i stor grad |  |
| Alternativet oppfyller rammebetingelsene delvis |  |
| Alternativet oppfyller rammebetingelsen i liten grad |  |

# Oppsummering av identifiserte alternativer

Oppsummeringen av mulighetsstudien skal inneholde en kortfattet oppsummering med en begrunnelse og opplisting av alle alternativer som utredes videre, samt de alternativer som ikke utredes videre og begrunnelsen for dette.

Tekst …

## Alternativer som utredes videre

Tekst …

## Alternativer som ikke utredes videre

Tekst …